**בס"ד**

**בחירות למועצת תלמידים- איך בוחרים נכון? (כיתות ז-ט)**

עידית שרעבי- חמ''ד נתיבי נועם דרכא

מטרות:

1. התלמידים יהיו מודעים לשיקוליהם בבחירת נציגים למועצת תלמידים.
2. התלמידים יכירו את התכונות הנדרשות לנציגי מועצת תלמידים.



מהלך השיעור:

מועצת התלמידים

1. **"במי אבחר השנה ?"**

לפניכם, דמויות של תלמידים, אשר הציגו מועמדותם לנציג מועצת תלמידים בית ספרית.

 קראו היטב את המידע על כל אחד מהם.

עליכם להחליט מי מבין הדמויות היא המתאימה ביותר להיבחר לתפקיד. נמקו את החלטתכם והסבירו מהם השיקולים לבחירה.

***גיא – מועמד לתפקיד מועצת התלמידים***

*תלמיד בינוני בהישגיו הלימודיים אך בעל כושר ביטוי בע"פ ובכתב. בכל פעם שישי אפשרות להביע דעה הוא בין הדוברים. עושה זאת בחן וביושר ודעותיו בדרך כלל נשמעות בקרב התלמידים.*

*הוא חרותי ופעיל במסגרת החברתית ומשתף פעולה ואכפתי. יש לו ידע עולם, בקיא באקטואליה ומתעניין מאוד בתחומים אלה.*

***אורית – מועמדת לתפקיד מועצת התלמידים***

*תלמידה מצטיינת, אהובה על המורים ומגיעה להישגים גבוהים בלימודים. היא דוגמא לתלמידה הממלאת את חובותיה, אך אינה מקובלת ביותר על חבריה לכיתה ולשכבה. אורית ממעטת לבוא לפעילויות חברתיות שאינן במסגרת החובה הבית ספרית.*

**המועמדים**

***דן – מועמד לתפקיד מועצת התלמידים***

*מקובל על ידי חלק נכבד מתלמידי השכבה שלו. ספורטאי מצטיין שייצג בכבוד, לא אחת, את תלמידי בית הספר. יפה תואר, ובזכותו זכה בית הספר בגביעים רבים בתחרויות עירוניות ומחוזיות.*

***שמרית – מועמדת לתפקיד מועצת התלמידים***

*מקובלת מאוד על חבריה, בעיקר בגלל רגישותה לאי צדק שנגרם לחברים ופגיעה בזכויותיהם. תמיד מוכנה לצאת להפגנות ולארגן שביתות על מנת לתקן את המעוות. היא חברמנית אך אינה מהססת להשתמט מהכנת שיעורים ומהיעדרויות בלתי מוצדקות מבית הספר.*

**השלם את הטבלה:**

|  |  |  |
| --- | --- | --- |
| **המועמד** | **מהי התכונה/התכונות של המעומד הנדרשות לחבר מועצת התלמידים** | **אלו תכונות של המועמד לא נחוצות לחבר במועצת התלמידים?** |
| גיא |  |  |
| אורית |  |  |
| דן |  |  |
| שמרית |  |  |



**במליאה -**

* + כל תלמיד ידווח על בחירתו.

**בקבוצות -**

* + המורה תחלק את תלמידי הכתה לקבוצות ע"פ הדמויות שנבחרו.
	+ כל קבוצה תציג את הדמות שנבחרה ואת הנימוקים לבחירה.

**במליאה -**

* + איסוף על הלוח, בירור ונימוקים.
	+ מה היו הסיבות לאי בחירת יתר המועמדים.

**לבחור נכון ...**

1. **תכונות וכישורים נדרשים -**

**במליאה -**

לצייר על הלוח "שמש" של תכונות וכישורים

החשובים לנציג נבחר, ולבקש מהתלמידים לתת

דוגמאות שונות (ניתן להוסיף תכונות מהרשימה המצורפת).

רשימת תכונות וכישורים -

חכם, כריזמתי, מקורי, יוזם, תכליתי, בעל הופעה ייצוגית, בעל השפעה, בעל כושר דיבור, מוכן לתרום מזמנו, בעל כושר ארגון, אינטליגנטי, אחראי, בעל חוש הומור, סמכותי, אכפתי, תלמיד טוב, הוגן, גמיש, סובלן, סבלן, מסודר, רציני, טוב לב, מצליח, עצמאי, ידידותי, מתחשב, ישר, מאופק, מנהיגותי, רגוע, שליו, זהיר, אופטימי, חברותי ...

**שאלות לדיון במליאה -**

1. אלו תכונות וכישורים נדרשים לנציג הנבחר (התלמידים ידרגו את התכונות והכישורים על-פי סדר חשיבות).
2. האם ניתן לצפות לנציג אידיאלי המרכז בתוכו את כל התכונות שעלו?
3. למה עלולה לגרום בחירה לא נכונה של נציגים למועצה?
4. מה עלול לטרפד את הצלחתו של נציג נבחר אפילו אם ניחן במירב התכונות הרצויות ?
5. מה אני מצפה מנציג המועצה שלי כדמות המייצגת את קהל הבוחרים?
6. **איך אני בוחר מנהיג?**

כשאת/ה מתבקש/ת לבחור נציג מהכתה למועצת התלמידים, מהם הגורמים שאת/ה לוקח/ת בחשבון?

**בחר/י 5 גורמים חשובים בעיניך ומשפיעים על בחירתך.**

|  |  |  |  |
| --- | --- | --- | --- |
| בעל רגישות לעוולות |  | בעל/ת יכולת להפעיל אחרים |  |
| יכולת לייצג את התלמידים בפני ההנהלה |  | מראה חיצוני טוב |  |
| מסוגל לייצג את התלמידים מחוץ לביה"ס |  | חכמה |  |
| בעל/ת מודעות למחויבותה/ו לשמור על הקשר בין המועצה לתלמידים |  | בעל/ת הישגים לימודיים טובים |  |
| יודע/ת להקשיב |  | בעל/ת יכולת עמידה מול קהל |  |
| בעל/ת יכולת לתרגם את רחשי הלב של התלמידים לרמה ביצועית |  | יכולת להשפיע ולמשוך את התלמידים |  |
| מסוגל להתחשב בצרכי האחר |  | חבר/ה טוב שלי |  |
| תלמיד/ה שאין לו בעיות התנהגות |  | בעל/ת בטחון עצמי |  |
| תלמיד/ה שיש לו/ה זמן פנוי |  | בעל/ת רוח לוחמנית |  |
| בעל/ת יכולת מנהיגות טבעית |  | מקובל על תלמידי הכתה |  |
| בעל/ת יכולת לנהל משא ומתן |  | יש לה/לו הרבה חברים בכתה ובשכבה |  |
| בעל/ת יכולת לתקשורת בינאישית טובה |  | יכולת דיבור התנסחות טובה |  |
| הוגן/ת וישר/ה |  | מרדנות |  |
| בעל/ת ביקורת עצמית |  | יכולת ליזום ולהעלות רעיונות |  |
| מתנגד/ת לאלימות |  | בעל/ת כושר התמדה ורצינות |  |
| בעל/ת יכולת להתחשב בדעת מיעוט |  | אחריות |  |
| מקובל/ת על בני המין השני |  | מקובל על המורים |  |
| מכבד את השונים |  | מדריך בתנועת נוער |  |
| מסוגל לשמש כדוגמא אישית |  | פעיל בקהילה |  |
| אחר: |  | בשנה שעברה היתה/היה במועצה |  |
| אחר: |  | מגלה מעורבות ועניין במה שקורה בחברה |  |

1. **בחירות למועצת תלמידים-**

בשלב זה, יוזמנו התלמידים להגיש מועמדות למועצת תלמידים, באופן הבא:

1. שמות התלמידים המעוניינים להיבחר למועצת תלמידים ירשמו על הלוח.
2. כל אחד מהמועמדים יעמוד בפני הכיתה ויסביר מדוע הוא מתאים לתפקיד, וכדאי לבחור בו.
3. כל תלמיד יקבל פתק, בו ירשום 2 שמות של חברים מועמדים מתאימים, לדעתו.
4. המורה יסכום את הקולות.

 שני המועמדים שקבלו את מירב הקולות- ישמשו נציגי הכיתה במועצת תלמידים.

1. השמות יועברו לרכזת מועצת התלמידים.

הערה למנחה:

חשוב להסב את תשומת לב המועמדים לכישורים והתכונות הנדרשים, עפ"י הנלמד בשיעור.

**בהנאה ובהצלחה!**